***Vedtægter for Old Boys Klubben i Lemvig Golfklub***

**1. Formål:**

Klubbens formål er at afholde golfmatcher og at skabe en god Old Boys Klub med et højt socialt niveau og en klub, hvor der er plads til alle.

**2.  Hjemsted:**

Old Boys Klubben er en underafdeling af Lemvig Golfklub.

**3. Medlemmer:**

Alle mandlige medlemmer af Lemvig Golfklub, der er 55 år eller derover, kan blive medlem af klubben.

**4. Kontingent:**

Kontingentet vedtages hvert år på generalforsamlingen. Rettidig betaling af kontingent er en forudsætning for at deltage i klubbens matcher og sociale arrangementer.

Spillere, der ikke er medlemmer af Old Boys Klubben, men i øvrigt opfylder kravene vedrørende alder og handicap er velkomne til at spille med i tirsdagsmatcherne. Prisen er fastsat til 25 kr. pr. gang. Man kan kun spille med som gæst 3 gange.

**5. Generalforsamling:**

Klubbens ordinære generalforsamling afholdes hvert år i oktober måned. Indvarsling sker pr. mail til klubbens medlemmer og på klubbens hjemmeside senest 14 dage før med angivelse af dagsorden.

Dagsordenen har generelt følgende punkter:

1. Valg af dirigent

2. Formandens beretning

3. Fremlæggelse af regnskab

4. Behandling af indkomne forslag

5. Valg af bestyrelsesmedlemmer

6. Eventuelt

**7. Bestyrelsen:**

Bestyrelsen for Old Boys Klubben består af 4 medlemmer. Bestyrelsesmedlemmerne vælges på årets generalforsamling blandt medlemmerne. Forslag til bestyrelsesmedlemmer kan meddeles på forhånd eller på generalforsamlingen. Hvis det ønskes, sker afstemningen skriftligt.

Medlemmerne af bestyrelsen vælges for 2 år ad gangen. 2 bestyrelsesmedlemmer er på valg hvert år.

Bestyrelsen konstituerer sig selv på et møde efter generalforsamlingen med følgende poster: Formand, kasserer, administrator og sekretær.